ddrg/super_eurlex huggingface dataset:
Úradný vestník L 285 , 16/10/1976 S. 0034 - 0035

Fínske špeciálne vydanie: Kapitola 3 Zväzok 7 S. 0194

Grécke špeciálne vydanie: Kapitola 03 Zväzok 16 S. 0145

Švédske špeciálne vydanie: Kapitola 3 Zväzok 7 S. 0194

Španielske špeciálne vydanie: Kapitola 03 Zväzok 11 S. 0060

Portugalské špeciálne vydanie Kapitola 03 Zväzok 11 S. 0060



Rozhodnutie Komisie z 1. októbra 1976, ktorým sa stanovujú ďalšie opatrenia týkajúce sa štatistických zisťovaní potrebných na určovanie produkčného potenciálu sadov s určitými druhmi ovocných stromov, ktoré majú vykonávať členské štáty (76/806/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/625/EHS z 20. júla 1976 týkajúcu sa štatistických zisťovaní, ktoré majú vykonávať členské štáty kvôli určovaniu produkčného potenciálu sadov s určitými druhmi ovocných stromov [1], najmä na jej články 2 (1) B, 2 (1) C a 9, keďže podľa skúseností získaných v priebehu predchádzajúcich zisťovaní sadov s ovocnými stromami štatistická klasifikácia technických charakteristík, ktoré majú byť predmetom zisťovania podľa ustanovení článku 2 smernice Rady 71/286/EHS z 26. júla 1971 týkajúcej sa štatistických prieskumov, ktoré majú vykonávať členské štáty kvôli určovaniu produkčného potenciálu sadov s určitými druhmi ovocných stromov [2], sa má zachovať s určitými zmenami a doplnkami, ktorými sa zabezpečí, že štatistické spracovanie sa priebežne prispôsobuje hospodárskym podmienkam; keďže opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku, PRIJALA TOTO ROZHODNUTIE: Článok 1 Štatistické triedy vzťahujúce sa na vek stromov a hustotou výsadby uvedené v článkoch 2 (1) B a 2 (1) C smernice z 20. júla 1976, sú stanovené v prílohe. Článok 2 Toto rozhodnutie je adresované členským štátom. V Bruseli 1. októbra 1976 Za Komisiu G. Brunner člen Komisie [1] Ú. v. ES L 218, 11.8.1976, s. 10. [2] Ú. v. ES L 179, 9.8.1971, s. 21. -------------------------------------------------- PRÍLOHA VEKOVÉ TRIEDY A TRIEDY HUSTOTY VÝSADBY a) Stanovujú sa tieto triedy: | Jablká, hrušky | Broskyne | Pomaranče | Vek stromov (roky) | Menej ako 1 | Menej ako 1 | Menej ako 1 | 1 | 1 | 1 | 2 | 2 | 2 | 3 | 3 | 3 | 4 | 4 | 4 | 5 – 9 | 5 – 9 | 5 – 9 | 10 – 14 | 10 – 14 | 10 –14 | 15 – 24 | 15 – 19 | 15 – 24 | 25 a viac | 20 a viac | 25 –39 | | | 40 a viac | Hustota výsadby(stromy/ha) | Menej ako 400 | Menej ako 300 | Menej ako 250 | 400 – 799 | 300 – 399 | 250 – 374 | 800 – 1599 | 400 – 599 | 375 – 499 | 1600 a viac | 600 – 799 | 500 – 624 | | 800 a viac | 625 – 749 | | | 750 a viac | b) Členské štáty môžu pre sady s vysokou hustotou jabloní a hrušiek rozčleniť vekovú triedu "15 – 24 rokov" do dvoch vekových tried: "15 – 19 rokov" "20 – 24 rokov." --------------------------------------------------
Úradný vestník L 295 , 18/11/1977 S. 0007 - 0007

Fínske špeciálne vydanie: Kapitola 2 Zväzok 2 S. 0088

Grécke špeciálne vydanie: Kapitola 02 Zväzok 4 S. 0194

Švédske špeciálne vydanie: Kapitola 2 Zväzok 2 S. 0088

Španielske špeciálne vydanie: Kapitola 02 Zväzok 4 S. 0159

Portugalské špeciálne vydanie Kapitola 02 Zväzok 4 S. 0159



Rozhodnutie Rady z 28. októbra 1977 o uzatvorení Európskej dohody o výmene činidiel klasifikácie tkanív a jej dodatkovom protokole (77/715/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na odporúčanie Komisie, keďže Európska dohoda o výmene činidiel klasifikácie tkanív, vypracovaná z iniciatívy Rady Európy, ustanovuje v článku 5 ods. 1, že zmluvné strany prijmú všetky nevyhnutné opatrenia na oslobodenie činidiel klasifikácie tkanív, ktoré im dali k dispozícii iné strany, od všetkých dovozných ciel; keďže každá odchýlka od Spoločného colného sadzobníka, samostatná alebo zmluvná, spadá do výlučnej kompetencie spoločenstva; keďže doplnenie uvedenej dohody o dodatkový protokol, umožňujúci Európskemu hospodárskemu spoločenstvu stať sa zmluvnou stranou tejto dohody, umožňuje spoločenstvu uplatňovať túto kompetenciu; keďže preto by sa mala uzatvoriť táto dohoda a jej dodatkový protokol, SA ROZHODLA TAKTO: Článok 1 Týmto sa v mene spoločenstva odsúhlasuje Európska dohoda o výmene činidiel klasifikácie tkanív a jej dodatkový protokol. Text dohody a dodatkového protokolu sa pripájajú k tomuto dokumentu. Článok 2 Predseda Rady je oprávnený určiť osoby splnomocnené na podpísanie dohody a dodatkového protokolu a preniesť na ne nevyhnutné právomoci zaväzujúce spoločenstvo. V Luxemburgu 28. októbra 1977 Za Radu predseda G. Spitaels --------------------------------------------------
Úradný vestník L 088 , 06/04/1977 S. 0011 - 0011

Grécke špeciálne vydanie: Kapitola 10 Zväzok 1 S. 0121

Španielske špeciálne vydanie: Kapitola 12 Zväzok 3 S. 0026

Portugalské špeciálne vydanie Kapitola 12 Zväzok 3 S. 0026

Fínske špeciálne vydanie: Kapitola 10 Zväzok 1 S. 0013

Švédske špeciálne vydanie: Kapitola 10 Zväzok 1 S. 0013



Rozhodnutie Rady z 29. marca 1977 o vykonávaní rozhodnutia 77/270/Euratom, ktorým sa Komisia splnomocňuje na uzatváranie zmlúv Euratom o požičke na účely príspevkov na financovanie jadrových elektrární (77/271/Euratom) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, so zreteľom na rozhodnutie Rady 77/270/Euratom z 29. marca 1977, ktorým sa Komisia splnomocňuje na uzatváranie zmlúv Euratom o pôžičke na účely príspevkov na financovanie jadrových elektrární [1], najmä na jeho článok 1, keďže maximálna čiastka pôžičiek, ktoré je Komisia splnomocnená zjednať v mene Európskeho spoločenstva pre atómovú energiu, by mala byť stanovená na 500 miliónov európskych menových jednotiek; keďže Komisia by mala včas oznámiť Rade, že celková hodnota uskutočnených prevodov dosiahla 300 miliónov európskych zúčtovacích jednotiek tak, aby Rada, na základe získanej skúsenosti, mohla rozhodnúť o stanovení novej čiastky, SA ROZHODLA TAKTO: Jediný článok Pôžičky ustanovené v článku 1 rozhodnutia 77/270/Euratom môžu byť zjednávané do maximálnej celkovej čiastky nepresahujúcej 500 miliónov európskych zúčtovacích jednotiek; európska zúčtovacia jednotka je definovaná v rozhodnutí 75/250/EHS [2]. V prípade, že celková čiastka uskutočnených prevodov dosiahne 300 miliónov európskych zúčtovacích jednotiek, Komisia to oznámi Rade, ktorá jednomyseľne čo najskôr rozhodne o stanovení novej čiastky. V Bruseli 29. marca 1977 Za Radu predseda T. Benn [1] Ú. v. ES L 88, 6.4.1977, s. 4. [2] Ú. v. ES L 104, 24.4.1975, s. 35. --------------------------------------------------
Úradný vestník L 013 , 15/01/1977 S. 0015 - 0015

Fínske špeciálne vydanie: Kapitola 6 Zväzok 1 S. 0190

Grécke špeciálne vydanie: Kapitola 17 Zväzok 1 S. 0038

Švédske špeciálne vydanie: Kapitola 6 Zväzok 1 S. 0190

Španielske špeciálne vydanie: Kapitola 17 Zväzok 1 S. 0043

Portugalské špeciálne vydanie Kapitola 17 Zväzok 1 S. 0043



Rozhodnutie Rady z 21. decembra 1976, ktorým sa mení a dopĺňa rozhodnutie 72/306/EHS, ktorým sa zriaďuje Poradný výbor pre verejné obstarávanie prác (77/63/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na návrh Komisie, keďže uplatňovanie opatrení prijatých Radou v oblasti verejného obstarávania prác môže nastoliť problémy, ktoré by mali byť skúmané spoločne; keďže je vhodné na tento účel rozšíriť funkciu a zloženie Poradného výboru pre verejné obstarávanie zhotovenia prác, ROZHODLA TAKTO: Článok 1 Rozhodnutie 71/306/EHS sa mení a dopĺňa takto: a) v článku 1 sa slovo "prác" vynecháva; b) v článku 2 sa bezprostredne po slovách "prác" dopĺňajú slová "a dodania tovaru" a c) v druhom odseku článku 3 sa slová "jedného náhradníka" nahrádzajú slovami "jedného alebo dvoch náhradníkov". Článok 2 Od dátumu nadobudnutia účinnosti tohto rozhodnutia sa výbor premenuje na Poradný výbor pre verejné obstarávanie. Článok 3 Toto rozhodnutie sa uverejní v Úradnom vestníku Európskych spoločenstiev. Rozhodnutie nadobúda účinnosť dňom jeho uverejnenia. V Bruseli 21. decembra 1976 Za Radu predseda A. P. L. M. M. van der Stee --------------------------------------------------
Úradný vestník L 206 , 12/08/1977 S. 0011 - 0011

Fínske špeciálne vydanie: Kapitola 3 Zväzok 9 S. 0052

Grécke špeciálne vydanie: Kapitola 03 Zväzok 19 S. 0061

Švédske špeciálne vydanie: Kapitola 3 Zväzok 9 S. 0052

Španielske špeciálne vydanie: Kapitola 03 Zväzok 13 S. 0027

Portugalské špeciálne vydanie Kapitola 03 Zväzok 13 S. 0027



Rozhodnutie Rady z 25. júla 1977, ktorým sa zriaďuje Stály zootechnický výbor (77/505/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na návrh rozhodnutia predložený Komisiou, keďže je žiaduce, aby v prípadoch, kedy Rada prenáša právomoci v oblasti zootechniky na Komisiu, bol zriadený výbor zložený z odborníkov z členských štátov s cieľom zaistiť úzku spoluprácu medzi členskými štátmi a Komisiou, ako aj umožniť Komisii konzultácie s expertmi; keďže je tiež žiaduce, aby takáto spolupráca zahŕňala všetky oblasti, ktorých sa týkajú pravidlá spoločenstva ohľadne týchto záležitostí; keďže uvedený výbor by mal byť príslušne splnomocnený k posúdeniu každej záležitosti týkajúcej sa tejto oblasti, ROZHODLA TAKTO: Článok 1 Zriaďuje sa Stály zootechnický výbor (ďalej len "výbor"), ktorý pozostáva zo zástupcov členských štátov a zástupcu Komisie ako predsedu. Článok 2 Výbor uskutoční všetky úlohy, ktorými bol poverený na základe ustanovení prijatých Radou v oblasti zootechniky v prípadoch a za podmienok stanovených v uvedených ustanoveniach. Okrem toho môže posudzovať každú inú záležitosť spadajúcu do tejto oblasti, ktorú mu predloží predseda, z vlastného podnetu alebo na žiadosť členského štátu. Článok 3 Výbor prijme vlastný rokovací poriadok. V Bruseli 25. júla 1977 Za Radu predseda H. Simonet --------------------------------------------------
Úradný vestník L 149 , 17/06/1977 S. 0017 - 0017

Fínske špeciálne vydanie: Kapitola 2 Zväzok 2 S. 0085

Grécke špeciálne vydanie: Kapitola 02 Zväzok 3 S. 0097

Švédske špeciálne vydanie: Kapitola 2 Zväzok 2 S. 0085

Španielske špeciálne vydanie: Kapitola 02 Zväzok 3 S. 0195

Portugalské špeciálne vydanie Kapitola 02 Zväzok 3 S. 0195



Rozhodnutie Rady zo 14. júna 1977, týkajúce sa prijatia odporúčania Rady pre colnú spoluprácu z 18. júna 1976, ktorým sa mení a dopĺňa nomenklatúra pre zatrieďovanie tovarov do colných taríf (77/412/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 28 a 2113, so zreteľom na odporúčanie Komisie, keďže deväť členských štátov sú zmluvnými stranami Bruselského dohovoru z 15. decembra 1950 o nomenklatúre pre zatrieďovanie tovarov do colných taríf; keďže colné tarify sú založené na tejto nomenklatúre; keďže Rada pre colnú spoluprácu môže zmluvným stranám odporučiť zmeny a doplnky k dohovoru, a teda nomenklatúre, ktorá je jeho časťou; keďže 18. júna 1976 vydala Rada odporúčanie, ktorým sa mení a dopĺňa nomenklatúra; keďže podľa tohto dohovoru Ministerstvo zahraničných vecí Belgicka oznamuje znenie každého návrhu odporúčanej zmeny a doplnku všetkým zmluvným stranám a vládam všetkých ďalších podpísaných alebo pristupujúcich štátov a toto znenie je považované za prijaté, ak nie sú vznesené žiadne námietky ani od jednej zmluvnej strany do šiestich mesiacov od dátumu oznámenia; keďže ak žiadna námietka nie je vznesená, zmeny a doplnky nadobúdajú účinnosť šesť mesiacov po uplynutí tohto obdobia a colné tarify všetkých zmluvných strán musia byť zoradené podľa zmenenej a doplnenej nomenklatúry na konci posledného obdobia; keďže Ministerstvo zahraničných vecí Belgicka oznamovalo znenie odporúčania z 18. júna 1976 zmluvným stranám 20. decembra 1976, aby nadobudli účinnosť od 31. decembra 1976; keďže následne odporúčanie bude uznané za prijaté 1. júla 1977, ak dovtedy nebude vznesená žiadna námietka voči nemu ako celku alebo jeho časti; keďže nebola vznesená žiadna námietka voči žiadnej časti odporúčania, PRIJALA TOTO ROZHODNUTIE: Samostatný článok Odporúčanie Rady pre colnú spoluprácu z 18. júna 1976, ktorým sa mení a dopĺňa nomenklatúra pre zatrieďovanie tovarov do colných taríf, je týmto prijaté pre uplatňovanie od 1. januára 1978. V Luxemburgu 14. júna 1977 Za Radu predseda T. Benn --------------------------------------------------
Úradný vestník L 199 , 24/07/1978 S. 0001 - 0002

Španielske špeciálne vydanie: Kapitola 10 Zväzok 1 S. 0067

Portugalské špeciálne vydanie Kapitola 10 Zväzok 1 S. 0067



Európska investičná banka Rozhodnutie Rady Guvernérov z 30. decembra 1977, ktoré mení a dopĺňa štatút Európskej investičnej banky v súvislosti s prijatím novej definície zúčtovacej jednotky banky RADA GUVERNÉROV EURÓPSKEJ INVESTIČNEJ BANKY, berie do úvahy, že 1. októbra 1977 nadobudla účinnosť zmluva, ktorá mení a dopĺňa určité ustanovenia protokolu o štatúte Európskej investičnej banky, ktorá bola podpísaná 10. júla 1975, berie do úvahy, že na základe nových ustanovení článkov 4 ods. 1 a 7 ods. 4 môže Rada guvernérov, konajúc jednohlasne na návrh správnej rady, zmeniť a doplniť definíciu zúčtovacej jednotky a spôsob prepočtov čiastok vyjadrených v zúčtovacích jednotkách na národné meny a naopak, so zreteľom na návrh správnej rady z 10. novembra 1977, ROZHODLA, ŽE: 1. Tretí odsek článku 4 ods. 1 o štatúte banky, ktorý definuje zúčtovaciu jednotku, sa mení a dopĺňa takto: "Hodnota zúčtovacej jednotky bude zhodná súčtu týchto čiastok v národných menách členských štátov: nemecká marka | 0,828 | libra šterlingov | 0,0885 | francúzsky frank | 1,15 | talianska líra | 109 | holandský gulden | 0,286 | belgický frank | 3,66 | luxemburský frank | 0,14 | dánska koruna | 0,217 | írska libra | 0,00759" | 2. Článok 7 ods. 3 štatútu, ktorý definuje spôsob prepočtu čiastok vyjadrených v zúčtovacích jednotkách na národné meny a naopak, sa mení a dopĺňa takto: "Na účely tohto článku sa pod prepočítavacím koeficientom medzi menami členských štátov a zúčtovacou jednotkou stanovenou v článku 4 rozumie prepočítavací koeficient medzi touto zúčtovacou jednotkou a touto menou založený na trhovom kurze." Na základe nového článku 7 ods. 3 štatútu banky sa taktiež rozhodlo: "že spôsob výpočtu zúčtovacej jednotky banky bude ten istý ako spôsob používaný na základe rozhodnutia Rady Európskych spoločenstiev z 21. apríla 1975 o definícii a prepočte európskej zúčtovacej jednotky." Za Radu guvernérov predseda K. Heinesen tajomník H. Lenaert --------------------------------------------------
Úradný vestník L 025 , 31/01/1978 S. 0058 - 0058

Grécke špeciálne vydanie: Kapitola 03 Zväzok 20 S. 0036



Rozhodnutie Komisie z 23. decembra 1977 o určitých podrobných predpisoch ku smernici 64/432/EHS čo sa týka slintačky a krívačky (78/78/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS z 26. júna 1964 o zdravotnej problematike zvierat ovplyvňujúcej obchod s hovädzím dobytkom a ošípanými [1] v rámci spoločenstva, naposledy zmenenú a doplnenú smernicou 77/98/EHS [2], a najmä na prvý a posledný odsek jej článku 4b, keďže článok 4b oprávňuje tie členské štáty, v ktorých existujú určité náročnejšie zdravotné podmienky a ktoré najmä nedovoľujú vakcinovaným zvieratám na svojom území, po dobu stanovenú Stálym veterinárnym výborom, prijímať zvláštne zdravotné podmienky pri zavedení chovu zvierat na svojom území, aby nedochádzalo k ústupkom zo zdravotnej úrovne, ktorú niektoré štáty už dosiahli; keďže pokiaľ ide o slintačku a krívačku, poskytujú zvieratá narodené po začiatku tohto obdobia maximálne záruky, najmä tým členským štátom, ktoré sú zbavené tejto nákazy a ktoré nepovoľujú na svojom území vakcináciu; keďže uvedené obdobie musí poskytovať dostatočné zdravotné záruky; keďže za dostatočnú dobu sa považuje doba jedného roka; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Obdobie stanovené v prvom odseku článku 4b smernice 64/432/EHS, počas ktorého už členské štáty úradne nedovoľujú vakcináciu proti slintačke a krívačke na svojom území, je jeden rok. Článok 2 Zvieratá narodené po období uvedenom v článku 1, môžu byť obchodované vo vnútri spoločenstva na základe podmienok stanovených v článku 4b (A) (1) uvedenej smernice. Článok 3 Toto rozhodnutie je adresované členským štátom. V Bruseli 23. decembra 1977 Za Komisiu Finn Gundelach podpredseda [1] Ú. v. ES 121, 29.7.1964, s. 1977/64. [2] Ú. v. ES L 26, 31.1.1977, s. 81. --------------------------------------------------
Úradný vestník L 227 , 18/08/1978 S. 0032 - 0033

Fínske špeciálne vydanie: Kapitola 3 Zväzok 10 S. 0094

Grécke špeciálne vydanie: Kapitola 03 Zväzok 22 S. 0147

Švédske špeciálne vydanie: Kapitola 3 Zväzok 10 S. 0094

Španielske špeciálne vydanie: Kapitola 03 Zväzok 14 S. 0256

Portugalské špeciálne vydanie Kapitola 03 Zväzok 14 S. 0256



Rozhodnutie Komisie z 26. júla 1978 o zostavení zoznamu infekčných chorôb v súlade so smernicou 72/462/EHS (78/685/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o zdravotných problémoch a problémoch veterinárnych inšpekcií pri dovoze hovädzieho dobytka a ošípaných a čerstvého mäsa z tretích krajín [1], najmä na jej články 12 ods. 3 písm. c) a 29, keďže je potrebné pokračovať v súvislosti s porážaním a ničením všetkých odoslaných zvierat, u ktorých možno po príchode na územie spoločenstva preukázať alebo naznačiť infekčnú chorobu, a obzvlášť tých zvierat, ktoré sú pre spoločenstvo exotické, vzhľadom na bezpečnosť zdravia ľudí a zvierat a vyhnúť sa veľmi závažným dôsledkom, ktoré môžu vzniknúť z objavenia sa alebo vyvinutia takýchto chorôb v rámci spoločenstva; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Všetky zvieratá v dodávke určenej na dovoz môžu byť porazené alebo odstránené, ak vykonaná zdravotná prehliadka pri príchode zvierat na územie spoločenstva v súlade s článkom 12 ods. 1 smernice 72/462/EHS preukáže dôkaz alebo náznak niektorej infekčnej choroby uvedenej v prílohe. Článok 2 Toto rozhodnutie je adresované členským štátom. V Bruseli 26. júla 1978 Za Komisiu Finn Gundelach podpredseda [1] Ú. v. ES L 302, 31.12.1972, s. 28. -------------------------------------------------- PRÍLOHA Ošípané: | krívačka a slintačka: všetky druhy vírusov klasická a africká horúčka ošípaných mor ošípaných | Hovädzí dobytok | krívačka a slintačka: všetky druhy vírusov dobytčí mor | --------------------------------------------------
Úradný vestník L 043 , 20/02/1979 S. 0013 - 0019

Fínske špeciálne vydanie: Kapitola 11 Zväzok 8 S. 0042

Grécke špeciálne vydanie: Kapitola 11 Zväzok 13 S. 0191

Švédske špeciálne vydanie: Kapitola 11 Zväzok 8 S. 0042



Rozhodnutie Rady z 21. decembra 1978 o uzatvorení Dohody medzi Európskym hospodárskym spoločenstvom, členskými štátmi a Medzinárodným združením pre rozvoj (79/159/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na návrh Komisie, Keďže by sa mala uzatvoriť Dohoda medzi Európskym hospodárskym spoločenstvom a členskými štátmi na jednej strane a Medzinárodným združením pre rozvoj na druhej strane, ktorá bola podpísaná v Bruseli 2. mája 1978, ROZHODLA TAKTO: Článok 1 Týmto sa v mene spoločenstva schvaľuje Dohoda medzi Európskym hospodárskym spoločenstvom, členskými štátmi a Medzinárodným združením pre rozvoj. Text dohody sa pripojí k tomuto rozhodnutiu. Článok 2 Schválenie dohody sa oznámi v súlade s oddielom 2 článku V uvedenej dohody [1]. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 21. decembra 1978 Za Radu predseda Otto Graf Lambsdorff [1] Táto dohoda nadobudla účinnosť v súlade s hlavou V článkom 3 dňa 1. januára 1979. --------------------------------------------------
Úradný vestník L 134 , 31/05/1979 S. 0013 - 0013

Grécke špeciálne vydanie: Kapitola 16 Zväzok 1 S. 0040

Španielske špeciálne vydanie: Kapitola 02 Zväzok 6 S. 0010

Portugalské špeciálne vydanie Kapitola 02 Zväzok 6 S. 0010



Rozhodnutie Rady z 8. mája 1979 o uzavretí protokolu k Dohode o dovoze predmetov s výchovným, vedeckým a kultúrnym charakterom (79/505/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na odporúčanie Komisie, keďže Dohoda o dovoze predmetov s výchovným, vedeckým a kultúrnym charakterom, známa ako Florentská dohoda vypracovaná z iniciatívy Unesco, je určená na podporu voľného toku kníh, publikácií a predmetov s výchovným, vedeckým a kultúrnym charakterom; keďže dohoda na tento účel zahŕňa inter alia ustanovenie na oslobodenie od cla pri dovoze týchto predmetov; keďže 26. novembra 1976 19. Generálna konferencia Unesco prijala protokol k Florentskej dohode, aby rozšírila výber predmetov oslobodených od cla o predmety vylúčené z takéhoto výberu; keďže tento protokol, hoci predstavuje doplňujúci akt, nemal by sa považovať za samostatný nástroj; keďže na základe uplatnenia možností, ktoré ponúka odsek 16 písm. a) protokolu, ustanovenia protokolu sú v zhode s cieľmi Európskeho hospodárskeho spoločenstva; keďže je preto žiaduce uzavrieť tento protokol a zároveň urobiť deklarácie uvedené v odseku 16 písm. a), ROZHODLA TAKTO: Článok 1 1. Protokol z 26. novembra 1976 k Dohode o dovoze predmetov s výchovným, vedeckým a kultúrnym charakterom sa týmto schvaľuje v mene Európskeho hospodárskeho spoločenstva. Text protokolu je priložený k rozhodnutiu. 2. Pri podpísaní protokolu sa deklaruje, že spoločenstvo: - nezaväzujú časti II a IV, - nezaväzujú prílohy C. 1, F, G a H. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. Článok 3 Predseda Rady uloží akt o prijatí ustanovený v odseku 14 písm.c) protokolu. V Bruseli 8. mája 1979 Za Radu Predseda P. Bernard-reymond --------------------------------------------------